**Sun Wu** (Pinyin:Sūn Wǔ), lebih dikenali sebagai **Sun Tzu** atau **Sunzi**) (Cina ringkas: 孙子code: zh is deprecated ; Cina tradisional: 孫子code: zh is deprecated ; pinyin: *Sūnzǐ*, ialah seorang jeneral, ahli strategi dan ahli falsafah China zaman purba yang dipercayai telah mengarang buku *Seni Peperangan*, satu buku yang berpengaruh berkaitan strategi ketenteraan. Sun Tsu meninggalkan jasa bukan sahaja kepada sejarah China, malah budaya dan sejarah Asia, menerusi *Seni Peperangan* penulisannya dan juga legendanya.

Sun Tzu, yang juga diterjemahkan sebagai "Sun Tze" atau "Sun Wu" dalam beberapa karya penterjamahan, merupakan seorang tokoh sejarah yang dipersoalkan ketulenanna oleh para sejarawan. Pengisahan tradisional meletaknya pada Zaman Musim Bunga dan Musim Luruh China (722–481 SM), sebagai seorang jeneral tentera yang berkhidmat untuk Raja Helu dari Wu, yang hidup pada lebih kurang 544–496 SM. Para sarjana moden yang menerima ketulenannya meletakkan tarikh *Seni Peperangan* diselesaikan pada Zaman Negeri-Negeri Berperang (476–221 SM), berlandaskan pemerian peperangan dalam teksnya, dan kesamaan prosanya kepada prosa karya-karya sezaman.

Pengisahan tradisional menyatakan bahawa warisnya, Sun Bin, juga menulis treatis tentang taktik, berjudul *Seni Peperangan Sun Bin*. Penulisan klasik China merujuk kepada kedua-dua Sun Wu dan Sun Bin sebagai "Sun Tzu", dan beberapa ahli sejarah pada mulanya mempercayai yang Sun Wu sebenarnya ialah Sun Bin, sehinggalah penjumpaan treatis Sun Bin pada tahun 1972. Karya *Seni Peperangan* Sun Tsu menjadi masyhur dan digunakan secara amali pada kurun ke-19 dan ke-20 di kalangan negara Barat; karyanya masih mempengaruhi kebudayaan dan politik Asia dan Barat hingga sekarang.

Legasi
------

*Seni Peperangan* Sun Tzu telah mempengaruhi ramai orang terkenal. Sumber tradisi China menyatakan bahawa maharaja pertama China bersatu, Qin Shi Huang, menganggap bahwa buku tersebut menyumbang kepada penyelesaian zaman "Negeri-negeri Berperang". *Seni Peperangan* diperkenalkan kepada Jepun pada lebeih kurang tahun 760 M dan dengan pantas menjadi popular di kalangan jeneral Jepun. Karya itu juga berperananan penting dalam penyatuan negara Jepun. Penguasaan pengajarannya disanjung tinggi oleh samurai serta digalakkan kuat oleh daimyo dan shogun Oda Nobunaga, Toyotomi Hideyoshi, dan Tokugawa Ieyasu.

Laksamana Armada Tōgō Heihachirō, yang memimpin angkatan perang Jepun yang berjaya mengalahkan tentera Rusia dalam Perang Rusia-Jepun merupakan peminat *Seni Peperangan*.

Pemimpin China Komunis, Mao Zedong berkata *Seni Peperangan* membantunya mengalahkan Chiang Kai-shek dan Kuomintang pada tahun 1949. Karya ini memepengaruhi kuat penulisan Mao berkaitan peperangan gerila, dan ini kemudiannya mempengaruhi pemebrontak komunis seluruh dunia.

Jeneral Vo Nguyen Giap, panglima tentera Vietnam (Utara) yang menewaskan tentera Perancis dan kemudiannya tentera Amerika Syarikat dalam peperangan di Vietnam, merupakan pengkaji dan pengamal idea-idea Sun Tzu. Ho Chi Minh pula menterjemahkan karya tersebut agar dikaji pegawai tentera Vietnam.

Tentera Darat dan Marin Amerika Syarikat menyenaraikan *Seni Peperangan* sebagai bahan bacaan buat anggota-anggotanya Dilaporkan juga Jeneral Norman Schwarzkopf dan Jeneral Colin Powell mengamalkan prinsip-prinsip Sun Tzu, perdayaan, kecepatan, dan serangan terhadap kelemahan musuh, sewaktu Perang Teluk pada tahun 1990-an.

Nota
----

1. ↑  "Zi" (子; "Tzu" in Wade-Giles transliteration) was used as a suffix for the family name of a respectable man in ancient Chinese culture. In this case, "Zi" is not the personal name. It is a rough equivalent to "Sir" and is commonly translated into English as "Master".
2. ↑  Sawyer 2007, halaman 421–422
3. 1 2 3  McNeilly 2001, halaman 6–7
4. ↑  Tung 2001, halaman 805
5. ↑  "Interview with Dr. William Duiker". *Sonshi.com*. Dicapai pada February 5, 2011.
6. ↑  "Learning from Sun Tzu, Military Review, May–June 2003". *Military Review*. 2003. Diarkibkan daripada yang asal pada 2012-06-29.
7. ↑  Army, U. S. (no date (1985?)), *Military History and Professional Development*, U. S. Army Command and General Staff College, Fort Leavenworth, Kansas: Combat Studies Institute, 85-CSI-21 85 Check date values in: `|year=` (bantuan) *The Art of War* is mentioned for each unit's acquisition on page 18, "Military History Libraries for Duty Personnel"
8. ↑  "Marine Corps Professional Reading Program". *Official U.S. Marine Corps Web Site*.

Rujukan
-------

* Bradford, Alfred S. (2000), *With Arrow, Sword, and Spear: A History of Warfare in the Ancient World*, Praeger Publishers, ISBN 0-275-95259-2.
* Hanzhang, Tao; Wilkinson, Robert (1998), *The Art of War*, Wordsworth Editions, ISBN 978-1-85326-779-6.
* McNeilly, Mark R. (2001), *Sun Tzu and the Art of Modern Warfare*, Oxford University Press, ISBN 0-19-513340-4.
* Sawyer, Ralph D. (1994), *The Art of War*, Westview Press, ISBN 0-8133-1951-X.
* Sawyer, Ralph D. (2005), *The Essential Art of War*, Basic Books, ISBN 0-465-07204-6.
* Sawyer, Ralph D. (2007), *The Seven Military Classics of Ancient Classics*, Basic Books, ISBN 0-465-00304-4.
* Simpkins, Annellen; Simpkins, C. Alexander (1999), *Taoism: A Guide to Living in the Balance*, Tuttle Publishing, ISBN 978-0-8048-3173-4.
* Tung, R.L. (2001), "Strategic Management Thought in East Asia", dalam Warner, Malcolm (penyunting), *Comparative Management:Critical Perspectives on Business and Management*, **3**, Routledge, ISBN 0-415-13263-0.

Pautan luar
-----------

|  |
| --- |
| Ketahui lebih lanjut tentang **Sun Tzu** di projek saudara Wikipedia: |
|  | Imej dan media dari Commons |
|  | Petikan dari Wikipetikan |
|  | Teks sumber dari Wikisumber |

* Karya-karya oleh Sun Tzu di Projek Gutenberg
* Sun Tzu's Art of War at Sonshi
* Sun Tzu and Information Warfare at the Institute for National Strategic Studies of National Defense University